# Biológiai Sokféleség Nemzetközi Napja

### A Wikipédiából, a szabad lexikonból.

A Biológiai Sokféleség Nemzetközi Napja (május 22.) olyan világnap, amely az élővilág sokféleségére (biodiverzitás), illetve az azt fenyegető veszélyekre igyekszik ráirányítani a széles nyilvánosság figyelmét. A választás azért esett május 22-ére, mert 1992-ben ezen a napon fogadták el a biológiai sokféleség egyezmény végleges szövegét az ENSZ Környezeti Programjának (UNEP) Nairobiban tartott konferenciáján.[1] Az egyezmény „azt a célt tűzte ki, hogy 2010-re világszinten jelentősen mérsékelni kell a biológiai sokféleség csökkenésének jelenlegi ütemét. A 2010-re vonatkozó célkitűzést később a Fenntartható Fejlődés Világcsúcs is elfogadta.”[2]

## [szerkesztés] Története

„A rendezvény alapját Edward O. Wilson amerikai rovarász és természetvédelmi szakember teremtette meg 1997-ben, amikor több tucat botanikus és zoológus részvételével a New York állambeli Walden-tó környékén megnyitotta az első Biodiverzitás Napot.”[3] Május 22-ét, az ENSZ közgyűlése 2000-ben nyilvánította a Biológiai Sokféleség Nemzetközi Napjává. Korábban december 29-éhez, a biológiai sokféleség egyezmény hatályba lépésének évfordulójához kötődött e jeles nap, azonban az év végi ünnepek miatt a világ sok országában problémát jelentett az eseményről kellő súllyal megemlékezni.[1]

## [szerkesztés] Az Európai Unióban

„Az Európai Unió a globális vállalásnál ambiciózusabb célt tűzött ki maga elé, ugyanis az Európai Tanács Göteborg-i ülésén vállalta, hogy Európában 2010-ig megállítja a biológiai sokféleség csökkenését.”[2]

## [szerkesztés] Magyarországon

Magyarországon első alkalommal 2005-ben emlékeztek meg a Biológiai Sokféleség Nemzetközi Napjáról, a Fővárosi Állat- és Növénykert rendezvényén. [4] 2006-ban a Baranya megyei Gyűrűfű településen rendeztek „Biodiverzitás Napot”[3], és egy minisztériumi-civil rendezvényt a Kiskunsági Nemzeti Parkban, Bugacon[2][5].

A Környezetvédelmi és Vízügyi Minisztérium honlapot üzemeltet a Biológiai Sokféleség Egyezmény hazai, európai és világszintű kérdéseiről.

## [szerkesztés] Kapcsolódó honlapok

- A „Biológiai Sokféleség Egyezmény Honlapja”, a Környezetvédelmi és Vízügyi Minisztérium üzemeltetésében

## [szerkesztés] Hivatkozások

1. ↑ 1,0 1,1 Fókuszban a biológiai sokféleség! Greenfo.hu, 2006. május 18.
2. ↑ 2,0 2,1 2,2 Biológiai Sokféleség Világnap 2006. május 22. Greenfo.hu, 2006. május 22.
3. ↑ 3,0 3,1 Biodiverzitás Nap a hétvégén Gyűrűfűn National Geographic Magyarország, 2006. május 19.
4. ↑ Biológiai Sokféleség Napja: Öt éve május 22-én Greenfo.hu, 2005. május 22.
5. ↑ A Biológiai Sokféleség Világnapja – új tanösvény avatása a Kiskunsági Nemzeti parkban Greenfo.hu 2006. május 22.

| Ez a közéleti tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/i/o/Biol%C3%B3giai_Sokf%C3%A9les%C3%A9g_Nemzetk%C3%B6zi_Napja_f4bb.html"

Kategóriák: Csonkok (közélet) | Csonkok 2006 májusából | Ünnepek

##### Views

- Szócikk
- Vitalap
- Aktuális változat

##### Keresés